เทศบัญญัติเทศบาลตำบลบึงเนียมเทศบัญญัติเทศบาลตำบลบึงเนียมเรื่อง กำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิดหรือบางประเภทในท้องที่เทศบาลตำบลบึงเนียมอำเภอเมืองขอนแก่นจังหวัดขอนแก่นพ.ศ. ๒๕๕๖ อาศัยอำนาจตามความในมาตรา ๙ วรรคสอง แห่งพระราชบัญญัติควบคุมอาคาร พ.ศ.๒๕๒๒ แก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕ และมาตรา ๖๐แห่งพระราชบัญญัติเทศบาล พ.ศ. ๒๔๙๖ ซึ่งแก้ไขเพิ่มเติมโดยพระราชบัญญัติเทศบาล (ฉบับที่๕) พ.ศ. ๒๕๑๐ อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๔๑ มาตรา ๔๒ และมาตรา ๔๓ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายเทศบาลตำบลบึงเนียม โดยความเห็นชอบของสภาเทศบาลตำบลบึงเนียมและผู้ว่าราชการจังหวัดขอนแก่นจึงตราเทศบัญญัติไว้ ดังต่อไปนี้ข้อ ๑ เทศบัญญัตินี้เรียกว่าเทศบัญญัติเทศบาลตำบลบึงเนียม เรื่อง กำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในท้องที่เทศบาลตำบลบึงเนียม อำเภอเมืองขอนแก่น จังหวัดขอนแก่น พ.ศ. ๒๕๕๖ข้อ ๒[๑] เทศบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปและให้สิ้นสุดระยะเวลาการใช้บังคับเมื่อได้มีประกาศกฎกระทรวงให้ใช้บังคับผังเมืองรวมในท้องที่ตามข้อ๓ข้อ ๓ ในเทศบัญญัตินี้แนวเขตควบคุมอาคาร หมายความว่าพื้นที่ในบริเวณ ดังต่อไปนี้(๑) ด้านเหนือ จดแนวเขตเทศบาลตำบลบึงเนียมด้านเหนือ ซึ่งเป็นแนวเขตติดต่อระหว่างเทศบาลตำบลบึงเนียม กับเทศบาลเมืองศิลาด้านตะวันออก จดแนวเขตผังเมืองรวมด้านตะวันออก ซึ่งเป็นลำน้ำพอง ฝั่งตะวันตกและเส้นตั้งฉากกับศูนย์กลางทางหลวงแผ่นดินหมายเลข๒๐๙ ที่จุดซึ่งถนนสาธารณะ บรรจบกับทางหลวงแผ่นดินหมายเลข ๒๐๙ ไปทางทิศเหนือ จนบรรจบกับลำน้ำพองฝั่งตะวันตกด้านใต้ จดทางหลวงแผ่นดินหมายเลข ๒๐๙ฟากเหนือ โรงเรียนบ้านดอนดู่ด้านตะวันตก จดเส้นขนานระยะ ๕๐ เมตร กับห้วยพระคือ ฝั่งตะวันออก(๒) ด้านเหนือ จดทางหลวงแผ่นดินหมายเลข๒๐๙ ฟากใต้ด้านตะวันออก จดแนวเขตผังเมืองรวมด้านตะวันออก ซึ่งเป็นถนนสาธารณะไม่ปรากฏชื่อฟากตะวันออกด้านใต้ จดเส้นขนานระยะ ๕๐ เมตร กับห้วยพระคือฝั่งเหนือด้านตะวันตก จดเส้นขนานระยะ ๕๐ เมตร กับห้วยพระคือ ฝั่งตะวันออกทั้งนี้ ตามแผนที่ท้ายเทศบัญญัตินี้ข้อ ๔ ให้กำหนดพื้นที่ในท้องที่เทศบาลตำบลบึงเนียมภายในบริเวณแนวเขตตามแผนที่ท้ายเทศบัญญัตินี้ เป็นบริเวณห้ามก่อสร้างอาคารชนิดและประเภทดังต่อไปนี้(๑) โรงงานทุกประเภทตามกฎหมายว่าด้วยโรงงาน เว้นแต่โรงงานปรับคุณภาพของเสียรวมของชุมชนหรือโรงงานที่ประกอบกิจการโดยไม่ก่อเหตุรำคาญตามกฎหมายว่าด้วยการสาธารณสุข หรือไม่เป็นมลพิษต่อชุมชนหรือสิ่งแวดล้อมตามกฎหมายว่าด้วยการส่งเสริมและรักษาคุณภาพสิ่งแวดล้อมแห่งชาติ(๒) สถานที่บรรจุก๊าซและสถานที่เก็บก๊าซ ตามกฎหมายว่าด้วยการควบคุมน้ำมันเชื้อเพลิงเว้นแต่สถานีบริการ ร้านจำหน่ายก๊าซ สถานที่ใช้ก๊าซ และสถานที่จำหน่ายอาหารที่ใช้ก๊าซ(๓) สถานที่เก็บน้ำมันเชื้อเพลิง ที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔) โรงแรมตามกฎหมายว่าด้วยโรงแรม(๕) อาคารชุดตามกฎหมายว่าด้วยอาคารชุด(๖) การอยู่อาศัยประเภทอาคารขนาดใหญ่ข้อ ๕ ภายในบริเวณพื้นที่ที่กำหนดไว้ตามข้อ๓ ห้ามบุคคลใดดัดแปลง หรือเปลี่ยนการใช้อาคารใด ๆ ให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๔ข้อ ๖ อาคารที่มีอยู่แล้วในพื้นที่ที่กำหนดตามข้อ๓ ก่อนหรือในวันที่เทศบัญญัตินี้ใช้บังคับให้ได้รับการยกเว้นไม่ต้องปฏิบัติตามเทศบัญญัตินี้แต่ห้ามดัดแปลง หรือเปลี่ยนแปลงการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๓ ทั้งนี้ ให้ยกเว้นการปรับปรุง ซ่อมแซมสภาพอาคารเพื่อให้อยู่ในสภาพตามเดิมข้อ ๗ อาคารที่ได้รับอนุญาตหรือใบรับแจ้งการก่อสร้าง ดัดแปลง หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้น ก่อนวันที่เทศบัญญัตินี้ใช้บังคับและยังก่อสร้าง ดัดแปลง หรือเปลี่ยนการใช้ไม่แล้วเสร็จ ให้ได้รับยกเว้นไม่ต้องปฏิบัติตามเทศบัญญัตินี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อเทศบัญญัตินี้ไม่ได้ข้อ ๘ ให้นายกเทศมนตรีตำบลบึงเนียมเป็นผู้รักษาการให้เป็นไปตามเทศบัญญัตินี้ประกาศณ วันที่ ๒๖ สิงหาคม พ.ศ. ๒๕๕๖พิชิต ภาโนมัยนายกเทศมนตรีตำบลบึงเนียม[เอกสารแนบท้าย]๑. แผนที่ท้ายเทศบัญญัติเทศบาลตำบลบึงเนียม เรื่อง กำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิด หรือบางประเภทในท้องที่เทศบาลตำบลบึงเนียม อำเภอเมืองขอนแก่นจังหวัดขอนแก่น พ.ศ. ๒๕๕๖(ดูข้อมูลจากภาพกฎหมาย)ปริยานุช/ผู้จัดทำ๓๐ ตุลาคม ๒๕๕๖จุฑามาศ/ผู้ตรวจ๓๐ ตุลาคม ๒๕๕๖[๑] ราชกิจจานุเบกษา เล่ม๑๓๐/ตอนพิเศษ ๑๔๒ ง/หน้า ๑๓๗/๒๔ ตุลาคม ๒๕๕๖